Gustav Peter Blom
Store norske leksikon,Historie,Norsk og nordisk historie,Norges historie,Norges historie fra 1814 til 1884
Gustav Peter Blom var en norsk embetsmann, politiker og historiker. I 1814 møtte han på riksforsamlingen på Eidsvoll som 2. representant for Jarlsberg, hvor han hørte til unionspartiet. Han var stortingsrepresentant i årene 1830–1842 og 1848. Fra 1831 til 1857 var han amtmann i Buskerud.
Som forfatter var Blom meget produktiv, og for noen av sine verker vant han europeisk anerkjennelse: Das Königreich Norwegen, statistisch beschrieben (1843) og Geschichte der Staatsveränderung Norwegens (utarbeidet i 1823, utgitt i 1858). Et betydelig større verk på norsk om samme emne utkom i 1860. Hans hovedverk er Bemerkninger paa en reise i Nordlandene 1827 (1830). Les mer i Store norske leksikon Gustav Peter Blom i Norsk biografisk leksikon 1814 – Det selvstendige Norges fødsel Riksforsamlingen på Eidsvoll norsk historie fra 1815 til 1905 Blom - slekt fra Hurum